Document ID: 32009L0155

DIREKTIVA KOMISIJE 2009/155/ES
z dne 30. novembra 2009
o spremembi Direktive Sveta 91/414/EGS glede zahtevane stopnje čistoče za aktivno snov metazaklor
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti druge alinee drugega pododstavka člena 6(1) Direktive,
ob upoštevanju naslednjega:
(1)
Po pregledu, pri katerem je imelo Združeno kraljestvo vlogo države članice poročevalke, je bila aktivna snov metazaklor z Direktivo Komisije 2008/116/ES (2) vključena v Prilogo I k Direktivi 91/414/EGS. V Direktivi 2008/116/ES je za navedeno snov določena najvišja stopnja 0,01 % toluena kot proizvodne nečistoče. Navedena stopnja je temeljila na specifikaciji, ki jo je predložil prijavitelj.
(2)
Prijavitelj je zahteval spremembo Direktive 91/414/ES, s katero bi se navedena najvišja stopnja zvišala na 0,05 %. Predložil je potrebne informacije v podporo predlogu. Država članica poročevalka je 2. februarja 2009 predložila dopolnilo (3) k osnutku poročila o oceni, v katerem je sklenila, da najvišja stopnja 0,05 % ne pomeni dodatnega tveganja k tveganjem, ki so že upoštevani v poročilu Komisije o pregledu navedene snovi.
(3)
Zato je treba zvišati najvišjo stopnjo toluena kot proizvodne nečistoče metazaklora na 0,05 %.
(4)
Zato je primerno Direktivo 91/414/EGS ustrezno spremeniti.
(5)
Ker mora ta direktiva začeti veljati isti dan kot Direktiva 2008/116/ES, mora ta direktiva začeti veljati čim prej.
(6)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
V vrstici 223 (metazaklor) Priloge I k Direktivi 91/414/EGS, v stolpcu 4 (čistost), se besedilo „0,01 %“ nadomesti z besedilom „0,05 %“.
Člen 2
Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. januarja 2010. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
Navedene predpise uporabljajo od 1. februarja 2010.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati na dan objave v Uradnem listu Evropske unije.
Člen 4
Ta direktiva je naslovljena na države članice.
V Bruslju, 30. novembra 2009

Labels: 0
3
1
6